joelniklaus/EU_Wikipedias huggingface dataset:
Orban

Orban (ka Urban, ungari keeles Orbán; surnud 1453) oli ungarlasest sepp ja insener, kes valmistas 1453. aasta osmanite Konstantinoopoli piiramiseks suurekaliibrilisi kahureid. Ta oli pärit Brassóst Transilvaaniast Ungari kuningriigist (tänapäeva Brașov, Rumeenia). Mõned ajaloolased usuvad, et ta oli saksa või valahhia juurtega. Viieteistkümnenda sajandi ajaloolane Laonikos Chalkokondyles kutsus teda oma kirjutistes daakialaseks.

Aastal 1452 pakkus ta oma teeneid Bütsantsile, kuid keiser Konstantinos XI ei suutnud Orbani kõrget palka endale lubada ning tal polnud nii suurte kahurite ehitamiseks materjali. Orban lahkus Konstantinoopolist ning tegi pakkumise Osmanite sultanile Mehmed II-le, kes oli tegemas ettevalmistusi linna piiramiseks. Ta väitis, et tema kahur purustaks ka Paabli müürid, selle peale sai ta sultanilt rahastuse ja materjali. Orban sepistas hiigelkahuri Adrianoopolis valmis kolme kuuga, Konstantinoopoli alla tiris seda kuus härga. Lisaks valmistas ta osmanite piiramisvägedele ka väiksemaid kahureid.

Orbani suurtükkide koopiad ja aretused vallutasid 15. sajandil kogu Euroopa ning muutsid kõikide piiramiste taktikat igaveseks. Orbani kahuritele sarnastest on tänapäevani säilinud näiteks Faule Mette, Dulle Griet, Mons Meg ja Pumhart von Steyr. Orban hukkus tõenäoliselt koos enda meeskonnaga, kui üks tema kahuritest piiramise käigus plahvatas (sellel ajal oli kahurite plahvatamine tavaline).

Popkultuuris
 1951. aasta filmis "İstanbul'un Fethi" kehastab Orbani Burhanettin Üskan.
 2012. aasta filmis "Fetih 1453" kehastab Orbani Erdoğan Aydemir.
 2020. aasta Netflixi sarjas "Rise of Empires: Ottoman" kehastab Orbani Tansu Biçer.

Viited

Surnud 1453
Ungari leiutajad
Insenerid
Sivers

#suuna Sivers (Õisu)

Sivers on mitme aadlisuguvõsa nimi:
Sivers (Dukuri), Dukuri mõisa aadlisuguvõsa
Sivers (Õisu), Taanist pärit aadlisuguvõsa

Aadlisuguvõsad
Aadlisuguvõsad
Georgi Borissenko

Georgi Konstantinovitš Borissenko (vene keeles Георгий Константинович Борисенко; 25. mai 1922 Tšuhujiv – 3. detsember 2012 Taškent) oli Nõukogude Liidu maletaja, kirimale suurmeister (1965). 

Borissenko täitis klassikalises males meistrinormi 1950. aastal. Kaheksal korral mängis ta NSV Liidu meistrivõistluste finaalturniiril. Parimad tulemused: 12.–13. koht (1954) ja 12. koht (1964/1965).  

1960. aastal esindas ta Vene NFSV-d Leningradis peetud Läänemere maade turniiril, kus jagas 4.–5. kohta.

Kirimales jagas Borissenko esikohta kahel NSV Liidu meistrivõistlusel (1955–1957, 1960–1962) ja tuli teiseks maailmameistrivõistlustel (1962–1965).

Ta oli abielus naiste malesuurmeistri Valentina Borissenkoga.

Nõukogude Liidu maletajad
Nõukogude Liidu kirimaletajad
Sündinud 1922
Surnud 2012
Uta Hagen

Uta Thyra Hagen (12. juuni 1919 Göttingen – 14. jaanuar 2004 New York) oli Ameerika Ühendriikide näitleja ja teatripraktik.

Päritolu

Uta Hagen on sündinud Göttingenis Saksamaal. Tema ema oli ooperilaulja Thyra Hagen (Leisner) ning isa kunstiajaloolane ja muusik Oskar Hagen. 1924. aastal emigreerusid nad perekonnaga
USAsse. 1936. aastal õppis ta ühe semestri Londoni teatriakadeemias RADA (Royal Academy of Dramatic
Art). Tema esimene roll kutselise näitlejana oli Ophelia Hamletis.
1937. aastal kolis ta New Yorki.

Karjäär

Kõigest 18-aastasena mängis ta 1938. aastal Broadwayl Nina rolli Anton Tšehhovi näidendis "Kajakas". Aastaid 1938–1947 nimetab ta oma karjääris üleminekuperioodiks, mille vältel kaotas ta oma suuna ja armastuse näitlemise vastu, kuni ta viimaks leidis teatris uuesti midagi, mida ta ise nimetab "tõeliseks eluks".

Näitlemismeetod

Uta Hagen töötas välja näitlemismeetodi, mis suures osas põhineb Konstantin Stanislavski süsteemil. Uta Hageni meetod ei ole Stanislavski läbielamiskunst, vaid asendamiskunst. Näitleja asendab enda kogemused, teadmised ja emotsioonid karakteri omadega, sel viisil näitleja mitte lihtsalt ei näita karakterit ja tema emotsioone, vaid teab ja tunneb neid isiklikult.

Raamatud 

 "Respect for acting" (1973)
 "Love for cooking" (1976)
 "Sources" (1983)
 "A challenge for the actor" (1991)

Filmid 

 "The other" (1972)
 "The boys from Brazil" (1978)
 "Reversal of Fortune" (1990)
 "Limón: A Life Beyond Words" (2001)

Välislingid
 Uta Hagen Backstage'is
 Uta Hagen Wikipedias
 Uta Hagen Encyclopedia of World Biographys

Ameerika Ühendriikide näitlejad
Sündinud 1919
Surnud 2004
Dmitri Kobõlkin

Dmitri Kobõlkin (vene keeles Дмитрий Николаевич Кобылкин; sündinud 7. juulil 1971 Astrahanis) on Venemaa poliitik ja riigitegelane. Ta oli 18. maist 2018 kuni 
9. novembrini 2020 Venemaa loodusvarade minister. Aastatel 2010–2018 oli ta Jamali Neenetsi autonoomse ringkonna kuberner.

Ta sündis aastal 1971 Astrahanis insener-geofüüsikute perekonnas. Ta lõpetas aastal 1993 Ufa Riikliku Nafta Tehnikaülikooli mäensener-geofüüsiku kvalifikatsiooniga.

Ta alustas oma karjääri Gelendžiki linnas asuvas geofüüsikalises ühingus "Šelf". 1993. aasta novembris kutsuti ta Jamali Neenetsi autonoomsesse ringkonda, kus ta töötas kuni märtsini 1994 insenerina Tarassovi geofüüsikaliste tööde osakonnas. 1994. aasta aprillist kuni 1995. aasta maini töötas ta geoloogina Tarkosalinski nafta- ja gaasiuuringute ekspeditsioonil.

1996. aasta oktoobrist 2001. aasta maini jätkas ta oma karjääri aktsiaseltsi "Purneftegazgeologija" süsteemis; ta töötas personalidirektori, peadirektori esimese asetäitja ametikohtadel. Sel perioodil oli ta üheksa nafta- ja gaasiettevõtte direktorite nõukogu liige.

Aastast 2000 juhtis ta Hantšeiskoje nafta- gaasileiukoha kasutuselevõttu. Mais 2001 määrati ta "Hantšeineftegazi" peadirektoriks.

Oktoobris 2002 kutsus Purovi rajooni pealik Anatoli Ostrjagin teda oma asetäitjaks. Aastal 2003 lõpetas ta Venemaa Föderatsiooni Presidendi juures asuva Venemaa Rahvamajanduse ja Riigiteenistuse Akadeemia Jekaterinburgi filiaali (Uraali Juhtimisinstituudi). Augustis 2005 määrati ta Jamali Neenetsi autonoomse ringkonna asekuberneriks ja Purovi rajooni juhiks. 16. märtsist 2010 kuni 18. maini 2018 oli ta Jamali Neenetsi autonoomse ringkonna kuberner.

18. maist 2018 kuni 9. novembrini 2020 oli ta Venemaa loodusvarade minister.

Isiklikku 
Dmitri Kobõlkin on abielus ning kahe tütre ja ühe poja isa.

Venemaa ministrid
Sündinud 1971
Kensico kalmistu

Kensico kalmistu asub Valhalla linnas Westchesteri maakonnas New Yorgi osariigis Ameerika Ühendriikides, New Yorgi linnast 50 km põhja pool. 

Kalmistu asutati 1889. aastal, kui paljud New Yorgi linna kalmistud olid maetud täis. Algselt hõlmas see pindala 250 aakrit (1,0 km²), seejärel laiendati seda 600 aakrile (2,4 km²). 1905. aastal vähenes territoorium uuesti 461 aakrile (1,9 km²), 1912. aastal läks osa ala naabruses asuvale Taevavärava kalmistule.

Sinna on maetud paljud 20. sajandi kultuuritegelased. Kalmistul on eraldi osa Ameerika Näitlejate Fondi ja National Vaudeville Associationi liikmetele, kellest mõned surid täielikus vaesuses.

1953. aastal rajatud Sharon Gardens (76 aakrit  ehk 31 hektarit) on juudi kalmistu.

Välislingid
Kensico kalmistu koduleht

New Yorgi osariik
Ameerika Ühendriikide kalmistud
Luuri raudteejaam

Luuri raudteejaam oli kitsarööpmeline raudteejaam Pärnumaal Luuris.

Luuri raudteejaam oli kitsarööpmelise Viluvere–Vändra raudtee vahejaam.

Ajalugu
Raudteejaam rajati aastatel 1927-1928. Samal ajal valmis ka Leon Johansoni projekti järgi ehitatud jaamahoone. 

Hoone ehitati tüüpprojekti järgi analoogselt Koogiste, Kõnnu, Tammiste ja Tootsi jaamahoonetega. Väljaehitatud katusekorrusega kõrge poolkelpkatusega hoone esi- ja tagafassaadil paiknevaid keskrisaliite kroonib lopsaka puidust profiilkarniisiga raamistatud kolmnurkfrontoon. Fassaade ilmestavad laiad nurgalauad ja kaheksa ruuduga aknad. Peasissepääsul asub kahepoolne klaasidega välisuks, mille kohal asetseb kaarliistudega liigendatud valgmik. Jaamahoone ühes otsas oli ooteruum, keskel jaamaülemaruum, ja teises otsas 2-toaline korter. Hoone teisel korrusel paiknes kaks 1-toalist korterit. Luuri jaamahoone oli kasutusel kuni raudtee sulgemiseni 1969. aastal ning on säilinud tänaseni. Alates 1993. aastast on hoone olnud kasutusel elumajana.

Vaata ka
 Kitsarööpmeline raudtee Eestis
 Eesti raudteetransport

Viited

Eesti raudteejaamad
Põhja-Pärnumaa vald
Christina Koch

Christina Hammock Koch (sündinud 29. jaanuaril 1979 Grand Rapidsis, Michiganis) on Ameerika Ühendriikide insener ja NASA astronaut. Enne astronaudiks saamist teenis ta jaamaülemana NOAA Ameerika Samoa jaamas.

Ta õppis North Carolina State University. Seal pälvis ta bakalaureusekraadi elektrotehnika ja füüsika erialal ning magistrikraadi elektrotehnika erialal. 2020. aasta detsembris andis North Carolina State University talle audoktori nimetuse.

Koch startis kosmoselaeva Sojuz MS-12 pardal Rahvusvahelisse kosmosejaama 14. märtsil 2019; 2020. aasta jaanuaris viibis ta koos kolme ülejäänud naisastronaudiga avakosmoses; maandus 6. veebruaril 2020 Kasahstanis pärast 328 päeva kestnud kosmoselendu. See on pikim katkematu ajavahemik, mille naine kosmoses on veetnud. Senine rekord oli Peggy Whitsoni 289 päeva. Rekordi ületas Koch 28. detsembril 2019. Kochi lendu kasutati selleks, et uurida pikaajalise kosmoselennu füüsilisi, bioloogilisi ja vaimseid mõjusid naisele. Stardi ajal ei teadnud Koch veel, et ta nii kauaks kosmosesse jäetakse. Alles 17. aprillil 2019 võttis NASA sellise missioonimuudatuse vastu. Esimest korda kosmoses olevate inimeste missioonipikendused on väga haruldased.

2019. aasta novembris rahvusvaheline kosmosejaama pardal olles sai temast esimene kosmosest Vikipeediasse panustanud inimene.

Koch valiti üheks Artemise programmi meeskonnaliikmetest. Eeldatavasti toimub tema teine kosmoselend 2024. aastal.

2020. aastal valis ajakiri Time Kochi aasta saja kõige mõjukama inimese sekka.

Viited

Ameerika Ühendriikide astronaudid
Sündinud 1979
Maubeuge

Maubeuge (ajalooline hollandi: Mabuse või hollandi: Malbode) on vald Põhja-Prantsusmaal Nordi departemangus Maubeuge'i kantonis.

See asub Sambre'i mõlemal kaldal (siin kanaliseeritud).

Ajalugu 

Maubeuge (antiikne Malbodium, ladina keelest, tuletatud vanafrangi nimest Malboden, mis tähendab "Bodeni assiise") võlgneb oma päritolu Maubeuge'i kloostrile, meeste ja naiste kaksikkloostrile, asutatud 7. sajandil Aldegundise poolt, kelle reliikviaid säilitatakse kirikus. Seejärel kuulus see Hainaut' territooriumile. 

Linn oli Hispaania Madalmaade osa ja käis mitmeid kordi käest kätte, enne kui see 1678. aasta Nijmegeni rahuga lõplikult Prantsusmaale loovutati. Vaubani pré carré plaani osana, mis kaitses Prantsusmaa põhjapiire kindluste topeltliiniga, tugevdati seda vastavalt Louis XIV juhistele ulatuslikult.

Piiratuna 1793. aastal Coburgi vürsti Josiase poolt, seda leevendas Wattigniesi võit, mida mälestatakse linnas asuva mälestusmärgiga. Seda piirati edutult 1814. aastal, kuid oli sunnitud kapituleeruma pärast jõulist vastupanu Saja päeva ajal.

Kindlusena on Maubeuge'il vana bastionijälje vallitusala, mis toimib olulise kraaviga ümbritsetud 29 km ümbermõõduga laagri keskusena. Kindlus ehitati pärast 1870. aasta sõda, kuid hiljem seda ajakohastati ja täiendati.

Kindlustusi piirasid Esimeses maailmasõjas Saksa keisririigi väed. Maubeuge kannatas rängalt Teises maailmasõjas: 90% kesklinnast purustati pommitamistega 1940. aasta mais. Võitlus toimus taas 1944. aasta septembri alguses Maubeuge'i äärelinnas ja ümbruses, sellest võtsid osa Ameerika Ühendriikide 1. jalaväediviisi üksused ameeriklaste tungimisel Belgia suunas.

Majandus 

Siin on olulised valukojad, sepikojad ja kõrgahjud, üheskoos tööpinkide ja portselani tootmisega.

Linnas on kaubanduse vahekohtu koda, ühiskondlik kolledž, kaubandus- ja tööstuskool.

Transport 

Olles Belgia piiri lähedal, on jaamal kaks liini Belgiasse: üks viib põhja Monsi suunas, teine itta Charleroi poole. Kumbki pole mitu aastat reisijatevedu näinud, kuid 2018. aasta detsembrist teatatakse piiratud teenusest Charleroi kaudu Namuri. Rongid edelasse on sagedased.

Lähedalasuvas Elesmesis on lennuväli, kuid see on puhtalt meelelahutuslik ja sellel puuduvad võimalused reisijate või kauba äriliseks õhutranspordiks.

Tour de France 

Maurice Garin, 1903. aasta Tour de France avaürituse võitja, alustas oma jalgratturikarjääri 1892. aastal kohaliku Maubeuge'i jalgrattaklubi juures, kui ta lõpetas Maubeuge-Hirson-Maubeuge'i 200 km sõidu viiendana. 2003. aastal, tema võidu sajandal aastapäeval, mälestati teda temanimelise tänavaga.

Inimesi 

 Léandre Griffit, jalgpallur
 Jan Gossaert, maalikunstnik
 Benjamin Pavard, jalgpallur

Vaata ka 

 Maubeuge'i piiramine (24. august - 7. september 1914)
 Maubeuge'i kindlustatud sektor
 Maubeuge'i lahing (2.–7. september 1944)
 Un clair de lune à Maubeuge

Viited 

Nordi departemangu vallad
Kolm meelemürki

Kolm meelemürki (sanskriti keeles triviṣa või akuśala-mūla; paali keeles akusala-mūla, tiibeti keeles dug gsum) on budismis kolm põhilist meeleplekki ja takistajat vaimse arengu ja virgumise teel:

 Moha (rumalus, juhmus, nõmedus, pettekujutlus);
 Taṇhā (iha, janu, ahnus, kirg, täitmatus);
 Dosa (vihkamine, tigedus, põlgus, vägivald).

Kolm meelemürki on kujutatud  sõltuvuslikku tekkimist sümboliseeriva olemisratta keskel maona (tigedusena), kes hoiab sabast kinni seal (rumalusel), kes hoiab kinni kukest (ahnusest) ning too omakorda jälle maost.

Itivuttaka 93 võrdleb neid meelemürke tulega: "On kirelõõm, on põlguse lõõm ja on rumaluse lõõm". Tulejutluses öeldakse: "Kõik põleb. Põleb kirelõõmas, põlguse lõõmas ja rumaluse lõõmas."

Meelemürgid (sanskriti keeles āsrava, āśrava ‘voolus’; paali keeles āsava; tiibeti keeles zag pa; hiina keeles 漏 lou; jaapani keeles ro) on mitmetes idamaistes õpetustes inimest mõjutavad negatiivsed tegurid.

Budism 

Budismis on meelemürgid inimest sansaaras hoidvad tegurid, mis takistavad tema edasiminekut virgumisteel ja mis on osaliselt kattuvad kolme meelemürgiga:

iha, eelkõige meelelise iha ehk himu tähenduses,
olemasolu kolmikilma ehk sansaara tähenduses,
vaade arvamuse tähenduses ja
teadmatus (avidyā) nõmeduse tähenduses.

Theravaadas on nendest vabanemine samastatud arhati tasemele jõudmisega.

Džainism 

Džainismis tähendab meelemürk samuti negatiivseid tegureid meeles, nagu kirg, ülima tõe mitteteadmine jne, mille voolu saab peatada õige teadmise ja eneseohjeldamisega (sanskriti keeles saṃvara).

Džainismi õpetuse võib kokku võtta lausega: maailma põhjus on meelemürk ja vabanemise (sanskriti keeles mokṣa) põhjus on eneseohjeldamine.

Vaata ka 

 Avidyā (teadmatus)
 Meeleplekk
 Viis takistust
 Budistlik eetika

Viited

Kirjandus 

 Access to Insight, Mula Sutta: Roots (AN 3.69 PTS: A i 201)
 Access to Insight, Nidana Sutta: Causes (AN 3.33 PTS: A i 134 Thai 3.34; BJT 3.34)

Budism
Austraalia lahtiste tennisemeistrivõistluste meeste paarismängu võitjate nimekiri

Põhiartikkel: Austraalia lahtised meistrivõistlused tennises
See on kõikehõlmav nimekiri kõigist meeste paarismängu finaalidest koos Australian Openi tenniseturniiri meistritega.

Meeste paarismängu finaalid

Vaata ka

Austraalia lahtiste tennisemeistrivõistluste muud võistlused:
 Meeste üksikmäng
 Naiste üksikmäng
 Naiste paarismäng
 Segapaarismäng

Suure slämmi turniiride meeste paarismängu võitjate nimekirjad
 Prantsusmaa lahtiste tennisemeistrivõistluste meeste paarismängu võitjate nimekiri
 Wimbledoni tenniseturniiri meeste paarismängu võitjate nimekiri
 USA lahtiste tennisemeistrivõistluste meeste paarismängu võitjate nimekiri

Välislingid
Meeste paarismängu tulemused Australian Openi kodulehel
Tennisevõistlused
Austraalia sport
Riiklik Ookeani- ja Atmosfäärivalitsus

Riiklik Ookeani- ja Atmosfäärivalitsus (inglise keeles National Oceanic and Atmospheric Administration; NOAA) on Ameerika Ühendriikide Kaubandusministeeriumi haldusalas tegutsev ookeanide, peamiste veeteede ja atmosfääri olukorra uurimisele keskenduv teadusasutus.

Viited

Välislingid 

 Ametlik koduleht

Ameerika Ühendriikide valitsusasutused
Sulechów

Sulechów (saksa Züllichau) on linn Poolas Lubuszi vojevoodkonnas Zielona Góra maakonnas, Sulechówi valla halduskeskus. Sulechów asub Zielona Góra kesklinnast umbes 18 km kirdes.

Sulechów sai linnaõigused ajavahemikul 1312–1319. Kuni 1945. aastani oli linn Saksamaa koosseisus.

Sulechówis on sündinud kirjanik Olga Tokarczuk.

Viited

Lubuszi vojevoodkonna linnad
Jean Echenoz

Jean Echenoz (sündinud 26. detsembril 1947 Orange'is) on prantsuse kirjanik.

Ta sündis aastal 1947 Orange'is psühhiaatri perekonnas. Tema lapsepõlv möödus algul Aveyroni departemangus, seejärel Alpes-de-Haute-Provence'i departemangus.

Tema teostest on eesti keeles ilmunud "Je m'en vais" (prantsuse keeles 1999) 2010. aastal pealkirjaga "Ma lähen ära", ilmunud sarjas "Nüüdisromaan", prantsuse keelest tõlkinud Kaja Riesen, ja "Courir" (prantsuse keeles 2008), 2019. aastal pealkirjaga "Jooksja", ilmunud sarjas "Loomingu Raamatukogu", prantsuse keelest tõlkinud Indrek Koff.

Prantsuse kirjanikud
Sündinud 1947
Viljo Heino

Viljo Akseli Heino (1. märts 1914 Iitti – 15. september 1998 Tampere) oli soome pikamaajooksja.

Ta sai 1946. aasta Euroopa meistrivõistlustel kergejõustikus Oslos 10 000 meetri jooksus kuldmedali ajaga 29.52,0.

Ta on osa võtnud Talvesõjast ja Jätkusõjast.

Soome jooksjad
Sündinud 1914
Surnud 1998
Helge Perälä

Helge Anton Perälä (3. juuni 1915 Vehkalahti – 13. veebruar 2010 Tampere) oli soome pikamaajooksja.

Ta sai 1946. aasta Euroopa meistrivõistlustel kergejõustikus Oslos 10 000 meetri jooksus hõbemedali ajaga 30.31,4. 1948. aasta suveolümpiamängudel Londonis oli ta üheteistkümnes.

Soome jooksjad
Sündinud 1915
Surnud 2010
Sara Paretsky

Sara Paretsky (sündinud 8. juunil 1947 Iowas) on Ameerika krimikirjanik.

Paretsky pere kolis 1951 Kansasesse, kus tema mikrobioloogist isa Kansase Ülikoolis tööle asus. Paretsky lõpetas hiljem sama ülikooli politoloogia erialal. Tal on magistrikraad ärijuhtimise erialal Chicago Ülikoolist. Ta kaitses samas doktorikraadi ajaloo erialal väitekirjaga "The Breakdown of Moral Philosophy in New England Before the Civil War". Tema abikaasa Courtenay Wright oli Chicago Ülikooli füüsikaprofessor, nad olid koos aastast 1970 kuni mehe surmani 2018.

Kõigi Paretsky romaanide (välja arvatud Ghost Country ja Bleeding Kansas) peategelane on eradetektiiv V.I. Warshawski.

Eesti keeles on välja antud kaks Paretsky romaani: "Ainult hüvitis" (Varrak, 1997, originaal: Indemnity Only,1982) ja "Kibe pill" (Varrak, 1997 ja Eesti Päevaleht, 2014, originaal Bitter Medicine, 1987).

Romaanid 

 Indemnity Only (1982) (eesti keeles "Ainult hüvitis")
 Deadlock (1984)
 Killing Orders (1985) 
 Bitter Medicine (1987) (eesti keeles "Kibe pill")
 Blood Shot (1988) (UKs pealkirjaga Toxic Shock)
 Burn Marks (1990)
 Guardian Angel (1992)
 Tunnel Vision (1994) 
 Ghost Country (1998)
 Hard Time (1999)
 Total Recall (2001)
 Blacklist (2003) 
 Fire Sale (2005) 
 Bleeding Kansas (2008) 
 Hardball (2009) 
 Body Work (2010)
 Breakdown (2012)
 Critical Mass (2013)
 Brush Back (2015)
 Fallout (2017)
 Shell Game (2018)

Ameerika Ühendriikide kirjanikud
sündinud 1947
Rooma kapitaal

Rooma kapitaal ehk capitalis monumentalis on seriifidega majuskelkiri, mis arenes välja etruskide kaudu roomlasteni jõudnud kreeka kirja selgetest geomeetrilistest vormidest umbes 1. sajandiks ja mida kasutati enamasti raidkirjades Vana-Rooma ehitistel ning monumentidel, kuid kirja kasutati ka muudel materjalidel. Keskajal ja renessansis leidis kirjastiil kasutust ka käsikirjades.

Rooma kapitaalkirja proportsioonid on inspireeritud antiikarhitektuurist ja seda iseloomustab selgus ning kerge loetavus. Kirjastiil on olnud minevikus ja on tänapäevalgi antiikvakirjade ülesehituse kunstiliseks eeskujuks.

Vaata ka 
 Ruutkapitaal
 Majuskel
 Antiikva

Viited

Välislingid 
 C. Garg. Historia of Type — The Capitalis Monumentalis. - medium.com (blogi)
 W. Beinert. CAPITALIS MONUMENTALIS. - www.typolexikon.de

Kirjastiilid (paleograafia)
Margaret Yorke

Margaret Yorke (30. jaanuar 1924 – 17. november 2012), kodanikunimega Margaret Beda Nicholson (neiuna Larminie), oli inglise kriminaalkirjanik.

Margaret Larminie sündis Inglismaal Surreys. Lapsepõlve veetis ta Iirimaal Dublinis, pere kolis Inglismaale tagasi 1937. 

Teise maailmasõja ajal töötas ta haigla raamatukoguhoidjana, 18-aastaselt asus autojuhina tööle Naiste Kuninglikus Mereväeteenistuses (Women's Royal Naval Service).

Loominguline tegevus
Tema esimene romaan, "Summer Flight", ilmus 1957. aastal. 

Viie tema kriminaalromaani peategelaseks on Oxfordi õppejõust detektiiv Patrick Grant, kes armastab Shakespeare'i loomingut. 

Aastatel 1979–1980 oli ta Briti Kriminaalkirjanike Assotsiatsiooni esimees. 1999. aastal võitis ta assotsiatsiooni väljaantava Teemantpistoda auhinna elutöö eest. Yorke elas kuni surmani Buckinghamshire'i krahvkonnas Long Crendonis.

Suurbritannia kirjanikud
Sündinud 1924
Surnud 2012
Destiny Chukunyere

Destiny Chukunyere (sündinud 29. augustil 2002) on Malta lauljatar.

Ta esindas 2015. aasta laste Eurovisiooni lauluvõistlusel Maltat lauluga "Not My Soul" ning võitis. Aastal 2017 osales ta populaarse briti talendisaate "Britain's Got Talent" 11. hooajal. 2019. aasta Eurovisiooni lauluvõistlusel oli ta Michela Pace taustalaulja. Ta võitis X Factor Malta 2. hooaja ning pidi esindama Maltat 2020. aasta Eurovisiooni lauluvõistlusel Rotterdamis. Kuna 2020. aasta Eurovisioon jäi koroonapandeemia tõttu ära, siis valiti Destiny Maltat esindama 2021. aasta Eurovisiooni lauluvõistlusel. Ta saavutas lauluga "Je me casse" 7. koha.

Ta on sündinud Maltal Birkirkaras. Ta isa on ibo päritolu nigeerlane ja ema maltalane.

Viited 

Malta lauljad
Eurovisioonil osalejad
Malta esindajad Eurovisiooni lauluvõistlusel
Sündinud 2002
Austraalia lahtiste tennisemeistrivõistluste segapaarismängu võitjate nimekiri

Põhiartikkel: Austraalia lahtised meistrivõistlused tennises

See on nimekiri kõigist Australian Openi tenniseturniiri segapaarismängu võistluste meistritest

Segapaarismängu finaalid

Vaata ka
Austraalia lahtiste tennisemeistrivõistluste muud võistlused

Meeste üksikmäng
Naiste üksikmäng
Meeste paarismäng
Naiste paarismäng

Suure slämmi turniiride meeste üksikmängu võitjate nimekirjad
 Prantsusmaa lahtiste tennisemeistrivõistluste segapaarismängu võitjate nimekiri
 Wimbledoni tenniseturniiri segapaarismängu võitjate nimekiri
 USA lahtiste tennisemeistrivõistluste segapaarismängu võitjate nimekiri

Välislingid
Segapaarismängude tulemused Australian Openi kodulehel

Tennisevõistlused
Austraalia sport
Enrico Paoli

Enrico Paoli (13. jaanuar 1908 Trieste – 15. detsember 2005 Itaalia) oli itaalia maletaja, problemist, malekohtunik ja maleliteraat, rahvusvaheline meister (1951), rahvusvaheline arbiiter (1964).

Paoli on kolmekordne Itaalia malemeister (1951, 1957, 1968). Itaalia võistkonna koosseisus mängis ta neljal maleolümpial (1954, 1970, 1972, 1976). 1951. aastal esindas Itaaliat MM-i tsooniturniiril Bad Pyrmontis, kus jäi viimaseks (võitis Svetozar Gligorić).

Tema eestvedamisel hakati alates 1958. aastast korraldama Reggio Emilia rahvusvahelisi turniire. FIDE-lt sai Paoli 1996. aastal varasemate maleliste saavutuste eest ausuurmeistri nimetuse.

2004. aastal mängis Paoli 96-aastaselt oma viimasel maleturniiril –  Saint-Vincent Openil. Järgmisel aasta detsembris ta suri.

Välislingid

Bad Pyrmonti tsooniturniir 1951. 365chess.com

Itaalia maletajad
Probleemmaletajad
Malekohtunikud
Sündinud 1908
Surnud 2005
Andrus Kõre

Andrus Kõre (sündinud 26. oktoobril 1966) on eesti tippjuht ja endine riigiteenistuja. 

Ta õppis 1982–1985 Nõo Keskkooli matemaatika-füüsika klassis. Kõre on lõpetanud Tartu Ülikooli majandusteaduskonna majandusküberneetikuna ja täiendanud end Eichstadti Ülikoolis Saksamaal. Alates 2018. aastast õpib ta Eesti Maaülikooli tehnikainstituudis tehnika ja tehnoloogia erialal.

Ta töötas enne Tartu Vangla direktori ametikohale asumist Valga Külmvagunite Depoos. Ta on töötanud ka Tartu Külmhoone Kaubanduse tegevdirektorina, AS-is Regio.

2006–2016 töötas ta Riigi Kinnisvara ASis. 2014–2018 töötas ta Andmevaras, alates 2018. aastast töötab Silikaat Kinnisvara tegevjuhina.

2013–2014 oli ta Rahvusvahelise Lionsklubide Organisatsiooni Eesti piirkonna kuberner.

Ta on "Tallinna Vangla 2025–2026. Vastasseis" (ISBN 9789949016143) kaasautor. Seoses sellega astus ta üles Kanal2 saates Õhtu! 3. veebruaril 2020.

Viited

Välislingid
Kirjanikud Andres Kõre ja Rauno Võsaste kohtusid Vanaveski saunas, Vooremaa, 9. juuli 2021

Eesti ettevõtjad
Tartu Ülikooli majandusteaduskonna vilistlased‎
Sündinud 1966
Somain

Somain on vald Põhja-Prantsusmaal Nordi departemangus Sin-le-Noble'i kantonis. Linn oli tuntud ulatusliku kaevandustööstuse poolest.

Sõpruslinn 

 Castel del Monte, Itaalia

Tuntud inimesi 

 Emmanuel Broutin (1826-1883), vehkleja

Viited 

Nordi departemangu vallad
Kaisa Kuslapuu

Kaisa Kuslapuu (sündinud 11. jaanuaril 1995) on eesti muusik ja luuletaja. 

Kuslapuu omandas põhihariduse Võru Kesklinna Gümnaasiumis ja kutsekeskhariduse Heino Elleri nimelises Muusikakoolis oreli erialal.

Ta on Tartu Jaani kiriku organist ning ansambli Lonitseera solist, pianist, laulukirjutaja ja eestvedaja. Ta on töötanud ka Helivõlu Muusikakoolis ansambli-, karmoška- ja klaveriõpetajana ning olnud pikka aega õpetaja Võrumaa Rahvapillilaagris. Ta oli aastatel 2017–2021 ka koormeister Tartu Ülikooli Akadeemilises Naiskooris.

Kuslapuu osaleb järgmistes muusikalistes koosseisudes: Lonitseera; Kaisa Kuslapuu ja Karl Laanekask; Wana Wõromaa Wunkorkester; Pillilaagri Punt; Mahtra Süda; 6hunesseq.

Tema karmoškapalu on ilmunud Matis Leima koostatud "Karmoškaaabitsas". 2021. aastal ilmus Kaisa Kuslapuu soolokarmoškaalbum "Nupud".

Tema luuletusi on avaldatud Värskes Rõhus ning ta on Eesti Luuleprõmmu meister 2019. Aastatel 2019–2020 korraldas ta Võrus luuleõhtute sarja "Stedingu stroofid". 2020. aastal osales Kuslapuu nüüdismuusikat ja -luulet ühendavates lavastustes "no. 1" ja "no. 1.1".

Tunnustus 
 2010 II üleriigilise võistumängimise võitja torupilli kategoorias
 2015 IV Johann Valentin Mederi kvintettide konkursi Grand Prix
 2019 Tudengilaul 1. koht (ansambliga Lonitseera)
 2019 Tartu Kultuurikandja auhind (noor kultuurikandja)
 2019 Eesti Luuleprõmmu meister

Nominatsioonid
2020 Värske Rõhu aastapreemia nominent (vabakategoorias)

Viited 

Eesti muusikud
Eesti luuletajad
Sündinud 1995
Puidukorgik

Puidukorgik (Antrodia vaillantii, ka Fibroporia vaillantii) on torikulaadsete seltsi kuuluv liik kandseeni.

Tema viljakeha on valge, poorne, karikakujuliste pooridega. 

Puidukorgik on puitu lagundav seen. Teda esineb Eestis, muuhulgas puitkonstruktsioonidel.

Viited

Eesti torikulaadsed
Samuel Colt

Samuel Colt (19. juuli 1814 Hartford, Connecticut – 10. jaanuar 1862 Hartford) oli Ameerika Ühendriikide leiutaja ja relvatööstur. Ta leiutas esimese toimiva pöörleva trumliga käsitulirelva ehk revolvri.

Ameerika Ühendriikide leiutajad
Ameerika Ühendriikide ettevõtjad
Sündinud 1814
Surnud 1862
Mare Väljataga

Mare Väljataga (sündinud 16. augustil 1956 Tallinnas) on eesti laulja, laulupedagoog ja koorijuht.

Ta õppis aastatel 1963–1970 Tallinna Laste Muusikakoolis klaverit ja aastatel 1971–1975 Eesti NSV Riikliku Filharmoonia estraadistuudios laulmist (õpetaja Heli Lääts). 1979. aastal lõpetas ta Tallinna Riikliku Konservatooriumi muusikapedagoogika erialal (Heino Kaljuste klassis).

Avalikke esinemisi alustas 1971. aastal. Laulnud Viru Varietees.

Georg Otsa nimelise Tallinna Muusikakooli õppejõud alates aastast 1982. Eesti Muusika- ja Teatriakadeemia õppejõud.

Tunnustus
2017 – Tallinna teenetemärk

Esitusi 
 "Minu kallim" (M. Yain, A. Willemetz: "My man", 1938 / eestikeelsed sõnad Lauri Leesi)
 "Las kõlab muusika"
 "Oo, naaber"
 "Pariisi tango" (Georges Buschor: "Paris un tango", "Der Pariser Tango", 1971 / eestik. sõnad Lauri Leesi)
 "Ilus plika" (Léo Ferré: "Jolie môme", 1960~ / eestik. sõnad Lauri Leesi)
 "Akordion" (Serge Gainsbourg: "L'accordéon", 1964 / eestik. sõnad Lauri Leesi)

Kirjandus 
 

Eesti lauljad
Eesti muusikapedagoogid
Eesti koorijuhid
Eesti Muusika- ja Teatriakadeemia vilistlased
Sündinud 1956
Rehealune

Rehealune (ka rehala, Hiiumaal rehekoda, Võru murdes põhtja) oli rehielamu ühes otsas paiknev kõige suurem ja laiem ruumiosa.

Kasutamine
Rehealuses peksti reht ja kuivatati vilja. Varasemal ajal oli tava hoida talviti rehealuses suuremaid kariloomi, eelkõige hobuseid, aga ka veiseid, sigu ja lambaid. Lääne-Eestis, Saaremaal ja Muhus peeti veised rehealuses veel 19. sajandi teisel poolel ning hiljemgi. Kevadel puhastati ruum sõnnikust. Kui talus puudus riistakuur, siis pandi rehealusesse vankrid, hobuseriistad, põllutööriistad jms. Suvel kasutati seda ajutiselt magamis- ja söögiruumiks, samuti oli see tantsuruum pidude ja pulmade puhul.

Ehitus
Rehealune oli umbes 10 meetri pikkune kõvaks tambitud savipõrandaga ruum, mille pindala oli 70–80 m², väikemajapidamistes aga ainult umbes 30 m². Põhja-Eestis ja saartel olid rehealustel sageli kiviseinad, laed, mille peal hoiti õlgi (nimetatud ka laudi), ehitati peentest palkidest või lattidest, ka tarjadest. Esi- ja tagaseinas asusid vastamisi laiad kahe poolega väravad, mis tuulamise ajal tuuletõmbuseks avati. Esiväravate kõrval oli mõnikord väike uks. Paiguti oli rehealuse tagumisse külge ehitatud väljaulatuv osa kahe vastastikuse ukseavaga, mida kutsuti tuulirehealune. Rehetoa ja rehealuse vahelise ukse juures oli laes auk (nn laudiauk), mille kaudu anti õlekubusid üles ja alla. Kagu-Eestis hoiti õlgi eraldi hoones (kõlgus) ja lagi kattis ainult poolt rehealust (otsaseina juures). Redelit, mille abil pääses lakka, nimetati Saaremaal  kartsas.

Vaata ka
rehepeks
rehielamu
rehetuba
rehi

Viited

Välislingid
Rehealune, Eesti Rahva Muuseum

Eesti taluarhitektuur
Taluarhitektuur
Etnograafia
Maaehitised
IV liiga 2020

IV liiga 20120 on Eesti jalgpalli tugevuselt kuuenda liiga, IV liiga 2020. aasta hooaeg, mis jagunes nelja tsooni – ida, põhi, lõuna ja lääs.

IV liigas mängib 2020. aasta hooajal kokku 25 võistkonda.

IV liiga ida

Meeskonnad

Liigatabel

|-
|colspan="11"|Allikas: Eesti Jalgpalli Liit
|}

IV liiga põhi

Meeskonnad

Liigatabel

|-
|colspan="11"|Allikas: Eesti Jalgpalli Liit
|}

IV liiga lõuna

Meeskonnad

Liigatabel

|-
|colspan="11"|Allikas: Eesti Jalgpalli Liit
|}

IV liiga lääs

Meeskonnad

Liigatabel

|-
|colspan="11"|Allikas: Eesti Jalgpalli Liit
|}

Vaata ka
Meistriliiga 2020
Esiliiga 2020
Esiliiga B 2020
II liiga 2020
III liiga 2020

Viited

IV liiga
2020. aasta Eesti spordis
Madis Leivits

Madis Leivits (sündinud 16. augustil 1985) on Eesti Maaülikooli loomaarst. Ta tegeleb igapäevaselt vigastatud metsloomade abistamisega ning metsloomade tervist ohustavate haiguste ja keskkonnamürkide uurimise ja problemaatika tõstatamisega ühiskonnas.

Ta lõpetas aastal 2004 Kilingi-Nõmme Gümnaasiumi ja aastal 2012 Eesti Maaülikooli veterinaariateaduskonna.

Ta on Eesti Loomaarstide Ühingu liige ning alates 2021 aastast ka ELÜ president. Lisaks on ta Wildlife Disease Association ja Eesti Toksikoloogia Seltsi liige.

Viited

Välislingid 

Eesti keskkonnakaitsjad
Eesti Maaülikool
Eesti Maaülikooli veterinaariateaduskonna vilistlased
Sündinud 1985
Virve Sõber

Virve Sõber (sündinud  16. septembril 1976 Tartus) on Tartu Ülikooli Ökoloogia ja Maateaduste Instituudi ökoloog.

Ta uurib oma teadustöös putukate ja taimede vahelisi suhteid, pöörates põhitähelepanu tolmeldajate kaitsevajadustele ja -võimalustele.

Tunnustused
2017. a pälvis Virve Sõber Eestimaa Looduse Fondi (ELF) noore looduskaitsja auhinna oma vabatahtliku panusega süstemaatilise käsitluse toomise eest EstFor-i kavandatud puidurafineerimistehase keskkonna- ning sotsiaalmajanduslike mõjude  avalikku arutellu.

Viited 

Eesti keskkonnakaitsjad
Sündinud 1976
Nejolovo

Nejolovo ehk Nejolovo-1 (vene Неёлово või Неёлово-1) on küla Pihkva rajoonis Pihkva oblastis Venemaal.

Küla asub 5 km Pihkvast lääne pool. 

Aastal 2012 elas külas 2012 inimest.

Pihkva oblasti külad
Bourghelles

Bourghelles on vald Põhja-Prantsusmaal Nordi departemangus Templeuve'i kantonis.

Etümoloogia 

Esmakordselt jäädvustatud 1197. aastal kui Borghela (väike kindlus); lõppkokkuvõttes protogermaani *burgs (künkalinnus, kindlus) ja deminutiivne sufiks.

Viited 

Nordi departemangu vallad
Kui kunagi veel näeme

"Kui kunagi veel näeme" on Kati Kovács'i 1977. aastal ilmunud laulu "Ha legközelebb látlak" (autorid: Tibor Koncz, Iván Szenes) eestikeelne kaver.

Eestikeelse teksti on kirjutanud Heldur Karmo. Laulu salvestas esmalt ansambel Medium, solistiks Silvia Vask. Hiljem on seda esitanud Liisa Pulk ja ansambel Regatt.

Välislingid

Laulud
Maria Peterson

Maria Peterson (sündinud 18. juuni 1977) on eesti näitleja, lavastaja ja teatripedagoog.

Isiklikku 
Tema isa on lavastaja ja näitleja Lembit Peterson ning ema näitleja Mare Peterson.

Abikaasa on Andri Luup.

Välislingid
Maria Peterson Theatrumi kodulehel.

Eesti näitlejad
Eesti lavastajad
Eesti teatripedagoogid
Sündinud 1977
Theodor Schwann

Theodor Schwann [švan] (7. detsember 1810 Neuss – 11. jaanuar 1882 Köln) oli Saksa anatoom ja füsioloog, rakuteooria loojaid ja sõnastaja. Avastas maonõre pepsiini ja pärmseened.

Saksamaa anatoomid
Saksamaa füsioloogid
Sündinud 1810
Surnud 1882
HMS Cassandra

HMS Cassandra oli Briti kuningliku mereväe 6. kergeristlejaeskaadrisse kuulunud kergeristleja, mis hukkus Saaremaa lähistel 6. detsembril 1918 meremiini otsa sõites.

Suurbritannia sõjalaevad
Aafrika meistrivõistlused males

Aafrika meistrivõistlused males on Aafrika individuaalsed meistrivõistlused males, mida korraldatakse meestele alates 1998. aastast ja naistele alates 2001. aastast.

Enim meistritiitleid on võitnud Egiptuse maletajad. Bassem Amin on võitnud viis (viimati 2018) ja Ahmed Adly kolm kuldmedalit (viimati 2019). Aafrika naiste malemeistri tiitli on võitnud Shrook Wafa neljal (viimati 2019) ja tema õde Shahenda Wafa kahel korral (2017, 2018). 2011. aastal võitis naiste meistrivõistlustel kuldmedali Mona Khaled – esimene Aafrika naismaletaja, kes on FIDE-lt saanud naiste suurmeistri nimetuse. 

Malevõistlused
Aafrika
Susan Dunklee

Susan Dunklee (sündinud 13. veebruaril 1986 Bartonis) on Ameerika laskesuusataja.

Dunklee kasvas Vermontis Bartoni linnas ja hakkas suusatama kaheaastaselt, osaledes murdmaasuusatamise võistluste esmakordselt seitsmeaastaselt. Ta õppis St. Johnsbury Akadeemias Vermont St. Johnsburys keskkoolis. Ta alustas laskesuusatamist, kui oli Dartmouthi kolledžis, kus õppis ökoloogiat. Enne seda oli ta olnud murdmaasuusatamises kahekordne ameerika meister. Tema parim maailmakarikavõistluste finiš oli 2016. aastal Presque Isle'is toimunud sprindivõistlustel 2.kohaga. 

2012. aasta laskesuusatamise maailmameistrivõistlustel Ruhpolding sai Dunklee oma parima tulemuse maailmameistrivõistlustel, saades individuaalsel võistlusel viienda koha.

22. novembril 2013. aastal nimetati Dunklee Ameerika võistkonda 2014. aasta taliolümpiamängudeks Sotšis Venemaal. Seal jäi tema parimaks tulemuseks 11. koht ühisstardiga sõidus.

19. veebruaril 2017. aastal sai Dunklee oma esimese maailmameistrivõistluste medali 2017. aasta laskesuusatamise maailmameistrivõistlustel Hochfilzenis toimunud ühisstardiga sõidus, olles teine. See tegi temast esimese Ameerika naise, kes võitis olümpiamängudel või laskesuusatamise maailmameistrivõistlustel individuaalse medali. See tegi temast ka Lowell Bailey järel esimese naise ja teise inimese, kes kvalifitseerus järgmisse USA olümpiakoondisse. 

Dunklee võitis oma teise maailmameistrivõistluste medali, mis oli ka hõbedane, 2020. aasta maailmameistrivõistlustel Anterselvas 7,5 km sprindis.

Susani isa Stan Dunklee oli endine NCAA murdmaasuusatamise meister ja võistles 1976. ja 1980. aasta taliolümpiamängudel, samal ajal kui onu Everett Dunklee võistles murdmaasuusatamises 1972. aasta taliolümpiamängudel.

Välislingid
Susan Dunklee koduleht
Susan Dunklee BiathlonResults leheküljel
Susan Dunklee BiathlonWorld leheküljel
Susan Dunklee Biathlon.com.ua lehel 

Laskesuusatajad
Sündinud 1986
Rishi Sunak

Rishi Sunak (sündinud 12. mail 1980 Southamptonis) on Suurbritannia konservatiivne poliitik, kellest sai 25. oktoobril 2022 Suurbritannia peaminister. 24. oktoobril 2022 valiti ta Briti Konservatiivse Partei esimeheks. 

Ta oli 13. veebruarist 2020 kuni 5. juulini 2022 Suurbritannia rahandusminister.

Elulugu 
Ta sündis aastal 1980 Southamptonis Hampshire'i krahvkonnas, tema vanavanemad on pärit Pandžabi osariigist Indiast, emigreerudes Ida-Aafrikasse ja sealt 1960-ndatel Suurbritanniasse. Tema isa Yashvir oli üldarst ja ema Usha oli farmatseut. Tema vanematel oli kolm last, Rishi neist vanim. 

Ta lõpetas Oxfordi Ülikooli (Lincoln College'ist), kus õppis filosoofiat, politoloogiat ja majandust; lisaks sai ta Stanfordi ülikoolist MBA (Master of Business Administration) kraadi. 

Ta on aastast 2015 House of Commonsi liige.

13. veebruarist 2020 kuni 5. juulini 2022 oli ta Suurbritannia rahandusminister.

Isiklikku 
Ta on aastast 2009 abielus Akshata Murthyga (nad tutvusid Stanfordi ülikoolis), neil on kaks tütart. Tema äi N. R. Narayana Murthy on India ettevõtja, rahvusvahelise korporatsiooni Infosys kaasasutaja.

Usutunnistuse poolest on Rishi Sunak hinduist. Ta andis House of Commonsis ametivande Bhagavadgītāl.

Viited

Välislingid 

 Rishi Sunak kodulehekülg (inglise keeles)
 Elizabeth Piper, Alistair Smout, William James. Rishi Sunak to become the next UK prime minister after months of turbulence. Reuters, 24. oktoober 2022
 Sophie Mellor. New British PM Rishi Sunak is richer than King Charles III. How wealthy is he and where did it come from? [Briti uus peaminister Rishi Sunak on rikkam kui kuningas Charles III. Kui rikas ta on ja kust see rikkus on pärit?] Fortune, 25. oktoober 2022
 ""Välisilm": Suurbritannia uus peaminister on eriline mitmes mõttes" ERR, 31. oktoober 2022

Suurbritannia poliitikud
Rahandusministrid
Sündinud 1980
Carlos Strandberg

Sergio Carlos Strandberg (sündinud 14. aprillil 1996 Göteborgis) on Rootsi jalgpallur, kes mängib ründajana Saudi Araabia kõrgliiga klubis Abha Club.

Ta alustas klubikarjääri Rootsi klubis BK Häcken, mille meeskonnas debüteeris ta Rootsi kõrgliigas 2013. aastal. Hiljem on ta mänginud veel Rootsi kõrgliigas klubide AIK-i, Malmö ja Örebro koosseisus, lisaks Venemaa kõrgliigas Moskva CSKAs ja Ural ning Belgia kõrgliigas Westerlo. 2019. aasta augustis suundus ta Malmöst laenule Saudi Araabia kõrgliiga klubisse Al-Hazem, kellega sõlmis 2020. aastal püsiva lepingu. 2020. aasta oktoobris läks ta laenule Abhasse.

2013. aastal saavutas Strandberg Rootsi kuni 17-aastaste koondisega noorte maailmameistrivõistlustel kolmanda koha.

Saavutused 
Malmö FF
Allsvenskan: 2017

Rootsi jalgpallurid
Moskva CSKA mängijad
Malmö FF jalgpallurid
Sündinud 1996
Rando Kuustik

Rando Kuustik (sündinud 3. augustil 1977 Tallinnas) on õpetaja ja koolijuht.

Haridustee 
Õppis aastail 1984-1992 Tallinna 21. koolis ja 1992-1995 Jakob Westholmi gümnaasiumis. 2003 lõpetas Tallinna Pedagoogikaülikooli matemaatika-loodusteaduskonna (loodusteaduslike ainete õpetaja).

Teenistuskäik 
Alates 1997 töötab Jakob Westholmi Gümnaasiumis bioloogiaõpetajana. 2013. aastal sai temast Jakob Westholmi Gümnaasiumi direktor.

Muu ühiskondlik tegevus 
Oli üks Tallinna Noorsooteatri asutajaliikmetest ning aastal 2001-2013 ka teatri kunstiline juht, kes aitas elavdada Tallinna koolinoorte teatritegevust ja koostöös Jakob Westholmi Gümnaasiumiga lavastas noortele mõeldud teatriõhtute "Siin ja praegu" sarja.

2006-2013 juhendas Jakob Westholmi Gümnaasiumi teatristuudiot, kus on oma teekonda alustanud mitmed Eesti kultuuriinimesed (nt Simeoni Sundja, Rea Lest-Liik, Mart Müürisepp, Sander Allikmäe, Annika Lindemann)

2010. aastast on kaastegev Tallinna loomaaias giidina, olles läbinud eelnevalt loomaaia poolt korraldatud giidide koolituse.

On Eesti Bioloogiaõpetajate Ühingu, Eesti Koolijuhtide Ühenduse, Tallinna Koolmeistrite Nõukoja liige.

Tunnustused 

 2005 - Tallinna Haridusasutuste Kvaliteediauhind Hea õpetaja
2009 - Tallinna Haridusasutuste Kvaliteediauhind eÕpetaja
2011 - Tallinna Haridusasutuste Kvaliteediauhind Innovaatiline õpetaja
2018 - must teeneterist (EEOK)
2020 - Eesti Vabadusvõitlejate Liidu teenetemedal
2021 - Vabaduse Tammepärja aumärk

Looming 

 "Teatriõhtu Siin ja praegu 2010" (2010)
 "Varastatud kohtumised, I osa" (2017)

Välislingid 

 Verni Leivak, Inimnäoline koolidirektor, Postimees, 24. august 2014
 Rando Kuustik, Nullpunktidest ehk elus oleksid ei loe, ERR, 25. jaanuar 2015
Delfi, Tallinna loomaaia direktoriks valitud koolidirektor otsustas kooli jääda, 15. august 2016
ERR, Tallinna Westholmi kooli algklassid õpivad juba 14 aastat ajutisel pinnal, 31. jaanuar 2019
ERR, Koolidirektor: lõpuaktused ilmselt päris ära ei jää, 6. mai 2020
Marko Tooming, Westholmi gümnaasiumi osa algklasse läheb moodulmajadesse õppima, 10. november 2020

Eesti koolijuhid
Eesti haridustegelased
Jakob Westholmi Gümnaasiumi vilistlased
Tallinna Ülikooli vilistlased
Sündinud 1977
Templeuve-en-Pévèle

Templeuve-en-Pévèle, varem Templeuve, on vald Põhja-Prantsusmaal Nordi departemangus Templeuve'i kantonis.

Nimi 
Paika on esmakordselt mainitud 877. aastal kui Templovium, kuid seejärel kutsuti seda Templeuve. Nimi võib olla tuletatud Templum Jovis, mis tähendab Jupiteri templit. 2014. aasta oktoobris hääletas volikogu valla nime muutmiseks "Templeuve-en-Pévèle". Nimemuutus jõustus 16. novembril 2015.

Tuuleveski 

Templeuve-en-Pévèles asub tuuleveski. Tuuleveski torni on esmakordselt mainitud 1328. aastal Anchini kloostri rendidokumentides kui "Moulin de Viertain". See põletati sõja ajal 1616. aastal maha ja ehitati uuesti üles. See lõpetas tootmistöö 1908. aastal ja sai Esimese maailmasõja ajal kannatada inimeste poolt, kes puitu tahtsid. Selle restaureerimine algas 1980. aastal ning tiivalabad lisati 1985. aastal. See on nüüd külastajatele avatud.

See oli edukas perekondade De la Porte dit d'Espierres, Robert, Jacops d'Aigrement käes enne Prantsuse revolutsiooni. Seejärel kuulus see Havet' ja Bandi perekondadele. Veski, mille torn püstitati 17. sajandi lõpul, jäi tegutsema kuni mölder Jean-Baptiste Houze'i surmani 21. novembril 1907. Tema lesk lõpetas viimaste viljakottide jahvatamise ja hülgas siis veski.

Piirkondliku ühingu des Amis des Moulins president Jean Bruggeman innustas Templeuve-en-Pévèle valda 1973. aastal veskit omandama. Restaureerimine lõpetati 15. juunil 1985 ning selle avasid linnapea Robert Vandelanoitte ja kultuuriasjade abilinnapea Alphonse Dhelin.

Majajärgne konstruktsioon tähendab, et sisemine mehhanism ja ülemine konstruktsioon toetuvad pöördteljele, mis pöördub tuule suuna muutumisel.

 Torni kõrgus: 10,20 m
 Läbimõõt: 5,10 m
 Seinte paksus: 1,25 m all – 1,12 m ülal
 Tiivalabad: 24 m laiad
 Mehhanism kaks paari veskikive
 Suur ketrusratas: 2,90 m läbimõõdus
 Väike vokiratas: 2 m läbimõõdus
 Kasutatud puit: tamm, jalakas, iroko mehhanismide jaoks. Kastan sindli jaoks

Viited 

Nordi departemangu vallad
Roncq

Roncq on vald Põhja-Prantsusmaal Nordi departemangus Tourcoingi 1. kantonis.

Sõpruslinnad 

 Todmorden, Suurbritannia
 Delbrück, Saksamaa
 Sélinkegny, Mali.

Viited 

Nordi departemangu vallad
Armand Duplantis

Armand Gustav "Mondo" Duplantis (sündinud 10. novembril 1999) on Ameerikas sündinud Rootsi teivashüppaja ja praegune teivashüppe maailmarekordiomanik, kõrgusega 6,21 meetrit. Duplantis võitis 2015. aasta noorte maailmameistrivõistlustel poiste teivashüppe võistluses kulla 15-aastasena ja omab mitmeid vanuserühmade maailmameistreid. Ta võitis Berliinis toimunud 2018. aasta Euroopa meistrivõistlustel kuldmedali kõrgusega 6,05 meetrit (uus alla 20-aastaste maailmarekord), hõbemedali Dohas 2019. aasta maailmameistrivõistlustel ja tuli maailmameistriks Eugene'is 2022. aasta maailmameistrivõistlustel.

Rootsi kergejõustiklased
Sündinud 1999
Fuzhou

Fuzhou, latiniseeritud ka kui Foochow, on Hiinas Fujiani provintsi pealinn ja üks suuremaid linnu. Nagu paljudes Ningde maakondades, peetakse Fuzhou maakonda ka Mindongi (Fujiani idaosa) keele- ja kultuuripiirkonnaks.

Fuzhou asub Fujiani suurima jõe Mini jõe suudmeala põhja (vasakul) kaldal. Kogu selle põhjapiiril asub Ningde maakond ja Ningde Guti maakond asub jõest ülesvoolu. 

Selle rahvaarv oli 2010. aasta rahvaloenduse andmetel 7 115 370 elanikku, kellest 4 408 076 elanikku elas linnades, moodustades umbes 61,95% kogu rahvaarvust, samas kui maapiirkonna elanikke oli 2 707 294, mis on umbes 38,05% kogu rahvaarvust. 

2015. aastal tunnistati Fuzhou Brookings Institutioni järgi maailma üheks kõige kiiremini kasvava suurlinna piirkonnaks. Riikliku Arengu- ja Reformikomisjoni tehtud uuringus selgus, et Fuzhou on 2016. aasta Hiina Integreeritud Linnaindeksi üldarvestuses 20. kohal.

Fujian
Derbyshire (laev)

Derbyshire oli Suurbritannia puistlastilaev, mis ehitati aastatel 1975–1976. 

Laeva kodusadamaks oli registreeritud Liverpool. Alus kuulus Briti ettevõttele Bibby Line. 

11. juulil 1980 väljus Derbyshire Kanadast Sept-Îlesi linnast Jaapani suunas, lastiks 157 446 tonni rauamaaki. 

Ligi 300 m pikkune ja 91,655 tonnine alus uppus ootamatult 9. septembril 1980 Jaapanist lõunas orkaani tagajärjel. 

Uppumine toimus nii kiirelt, et ei jõutud saata isegi hädasignaali. Kõik pardal olnud 42 meeskonnaliiget ja kahe meeskonnaliikme abikaasad hukkusid. 

2000. aastal lõppenud uurimine tuvastas, et ülitugeva tormi käigus tungis vesi mitme päeva jooksul märkamatult läbi vööris asuvate ventilatsiooniavade laeva sisemusse, põhjustades vööri vajumise järjest sügavamale laintesse. Eelneva tulemusel hakkasid hiidlained järjest intensiivsemalt langema vööritekile põhjustades ahelreaktsioonina vööriluukide avanemise ja sellest lähtuvalt ka laeva sisemuse veega täitumise. Derbyshire uppus umbes kahe minutiga.

Laevavrakk leiti 1994. aasta juunis 4 km sügavuselt.

Viited

Suurbritannia laevad
Kaubalaevad
Hukkunud laevad
Tyler Bertuzzi

Tyler Bertuzzi (sündinud 24. veebruaril 1995 Sudburys Ontario provintsis) on Kanada jäähokimängija, kes mängib ründajana NHL-i klubis Detroit Red Wings.

Ta alustas karjääri Ontario Hockey League'i klubis Guelph Storm.

2013. aastal valis Red Wings ta NHL Draftis 58. valikuna.

2015. aasta aprillis debüteeris ta AHL-is Grand Rapids Griffinsi meeskonnas. Hooajal 2016–17 võitis ta Griffinsiga Calder Cupi. NHL-is tegi Bertuzzi Red Wingsi meeskonnas debüüdi 8. novembril 2016 mängus Philadelphia Flyersi vastu. Esimese värava lõi ta liigas 14. jaanuaril 2018 mängus Chicago Blackhawksi vastu.

2020. aastal valiti ta NHL-i tähtede mängule.

2019. aasta maailmameistrivõistlustel võitis Bertuzzi Kanada koondises hõbemedali.

Välislingid 
 Tyler Bertuzzi NHL.com lehel
 Tyler Bertuzzi hockeydb.com lehel
 "Vaktsiinist keeldunud hokitäht kaotab pea pool miljonit dollarit". sport.postimees.ee. 23.9.2021.

Kanada jäähokimängijad
Detroit Red Wingsi mängijad
Sündinud 1995
Auston Matthews

Auston Taylour Matthews (sündinud 17. septembril 1997 San Ramonis, Californias) on USA jäähokimängija, kes mängib keskründajana NHL-i klubis Toronto Maple Leafs. Ta on klubi meeskonna asekapten.

2016. aastal valiti ta NHL Draftis Maple Leafsi poolt esimese valikuna. 

2017–2020 on ta valitud neljal aastal järjest NHL-i tähtede mängule.

Matthews kuulus USA jäähokikoondisse 2016. aasta maailmameistrivõistlustel, kus saavutati neljas koht.

Välislingid 

 Auston Matthews NHL.com lehel
 Auston Matthews hockeydb.com lehel

Ameerika Ühendriikide jäähokimängijad
Toronto Maple Leafsi mängijad
Sündinud 1997
Esquelbecq

Esquelbecq (hollandi: Ekelsbeke) on vald Põhja-Prantsusmaal Nordi departemangus Wormhouti kantonis.

Selle lõunapiir Ledringhemiga on chemin de Rubrouck.

Ajalugu 

1436. aastal oli Wautier de Ghistelles seigneur d'Ekelsbeke et de Ledringhem (Esquelbecqi ja Ledringhemi isand) ning La Madeleine haigla juhataja Bierne'is.

Wormhoudti veresaun pandi Relva-SS liikmete poolt Esquelbecqi lähedal toime 80 Briti ja Prantsuse sõjavangi peal operatsiooni Dynamo ajal 1940. aastal.

Kirik ja orel 

Kirik külaväljakul on pühendatud Folquinile, kes suri Esquelbecqis 855. aastal. See on piirkonnale omane hallekerk tüüpi kodakirik, kolme võrdse pikkusega, laiusega ja kõrgusega lööviga. Sisemus ja katus said 1976. aastal tules kannatada, kuid välisilme on endiselt nii, nagu see oli 1610. aastal, telliskivis atraktiivse rombmustriga.

Praegune kirikuorel ehitati pärast tulekahju. See on modelleeritud 17. sajandil Flandrias levinud kujunduse järgi ja on "mesotooniline" – häälestatud nii, et selle ajastu palasid saab mängida kesktoonhäälestuses.

Transport 

Esquelbecqi teenindab raudteejaam.

Viited 

Nordi departemangu vallad